text: विशाखापत्तनम। भारतीय बल्लेबाजों को पिछले कुछ समय में मूव होती गेंद के खिलाफ परेशानी का सामना करना पड़ा है लेकिन सलामी बल्लेबाज शिखर धवन ने जोर देकर कहा कि उन्हें धर्मशाला और कोलकाता में की गलतियों से सबक लिया है। तेज गेंदबाजी की अनुकूल पिच पर साधारण प्रदर्शन से अगले महीने की शुरूआत से होने वाले दक्षिण अफ्रीका दौरे की तैयारियों को लेकर सवालिया निशान लगा है। भारत को दक्षिण अफ्रीका में तीन मैचों की टेस्ट श्रृंखला खेलनी है जबकि उससे पहले उसे कोई अभ्यास मैच नहीं खेलना है।